tartuNLP/wikipedia-smugri-20251201 huggingface dataset:
Spaa

 
Spaa ehk vesiravila (inglise keeles "spa") on tavaliselt meditsiinilisel või vaba aja veetmise eesmärgil rajatud asutus, kus pakutakse tervistavaid kuumavee-, külmavee- või mineraalveevanne.
Traditsiooniliselt on spaaks nimetatud kohta, kus vesi on usutavasti tervistava toimega. Tavaliselt on sellisteks kohtadeks kuumaveeallikad ning suur mineraalainesisaldusega veekogud. Keeleteadlased arvavad, et sõna on tuletatud Belgia linna Spa järgi, mis on lühendatud väljendist "Salus Per Acquam".
Tänapäevane spaa võib olla luksuskuurort või kuurorthotell, mis asub loodusliku terviseallika lähedal või sisaldab tervistavaid tehisallikaid, vesimassaaži võimalusi, mullivanne jms.
Teise versiooni järgi on sõna aluseks Belgia külakese Spa nimi. Tänu oma raviallikatele oli see küla kuulus juba keskajal. Prantsusmaa ja Belgia vahelise sõja ajal püüdis kumbki pool hoida Spa külakest just oma tagalas. Öö varjus saadeti haavatud käsu korras kolmeks-neljaks tunniks allikatesse lebama ja hommikuks olid nad taas võitlusvõimelised.
Tänapäeval võiks vastata, et "spa" on ladinakeelse fraasi "sanitas pro aqua" ('tervis vee kaudu') lühend. Tänapäevases sõnavaras tähendab spaa kohta, kus on parimad võimalused tervenemiseks, profülaktikaks ja taastumiseks. Mitmesuguste protseduuride abil turgutatakse väsinud ja stressist vaevatud inimeste ihu ja hinge. Tervele aga annavad SPA protseduurid jõudu ja energiat veelgi juurde.
Ernst Blumbach

Ernst Blumbach (22. veebruar (vkj) 1863 Paide – 30. jaanuar 1929 Tallinn) oli eesti päritolu Venemaa sõjaväelane (kindralmajor) ja hüdrograaf.
Elulugu.
Ernst Blumbach sündis 1863. aastal Paides käsitöölise perekonnas. Kaotas varases nooruses isa ja ema ning teda kasvatas Peterburis elanud onu. Blumbach omandas hariduse Peterburi 6-klassilises progümnaasiumis, mille lõpetamise järel 1879 astus mereväe tehnikakooli (hilisema nimetusega Keiser Nikolai nimeline Mereväe Inseneride Kool). 
Mereväe tehnikakooli lõpetamise järel 1883. aastal mereväe lipniku auastmes suunati Blumbach navigatsiooniohvitserina keisriririigi sõjalaevastikku. Tema teenistus möödus mitmel sõjalaeval: Krasnaja Gorka 1892–1893, õppelaevad Morjak ja Vernõi 1894–1896, miiniristleja Abrek 1897–1898 ning soomuslaev Admiral Ušakov 1899–1902.
Alates 1902. aastast teenis ta Kroonlinna observatooriumi astronoomi vanema abina, kus teenistuse ajal ülendati ta 1909. aastal mereväe polkovnikuks. Ta töötas kartograafia ja hüdrograafia alal ning oli meremagnetismi asjatundja.
1913. aastal viidi Blumbach üle teenistust jätkama hüdrograafide korpusse ja nimetati Sevastopoli observatooriumi astronoomi vanemaks abiks. Sevastopolis teenis ta Esimese maailmasõja ajal ning ka pärast revolutsiooni. Ajutine Valitsus ülendas Blumbachi 1917. aastal kindralmajoriks. 
Vene kodusõja ajal, viibis Blumbach Sevastopolis, mis oli Anton Denikini ja Peter von Wrangeli vägede kontrolli all.
Kaotuse järel Vene kodusõjas ja Wrangeli armee evakueerimisega Krimmist 1920. aastal lõppes ka Blumbachi teenistus Venemaa heaks. Aastatel 1920–1923 elas ta Jugoslaavias, kuni 1923. aasta kevadtalvel õnnestus tal Eestisse naasta.
Eestis võeti Blumbach kui tunnustatud spetsialist vanema hüdrograafina kohe Eesti kaitsevägede staabi IV, topo-hüdrograafia osakonna teenistusse. 1927. aastal nimetati Blumbach vanemaks kartograafiks, tema ülesandeks jäi peamiselt magnetismialased uuringud ja arvutused Tallinna ümbruses ning Saaremaal. Ta avaldas hulga artikleid erialaajakirjades ning suuremaks tööks oli osalus Eesti merekaartide koostamisel ja noorte mereväeohvitseride õpetamine ja ettevalmistamine.
Ernst Blumbach suri 30. jaanuaril 1929 ja ta maeti Nõmmele Hiiu-Rahu kalmistule.
Verona

Verona on Itaalia Veneto maakonnas asuv piirkondliku tähtsusega linn, ümbritseva piirkonna üks halduskeskusi, kus elab umbes 260 000 inimest. 
Verona asub Alpide jalamil, Adige jõe ääres Garda järve lähedal. Asukoha tõttu olid linnas korduvad üleujutused kuni 1956. aastani, mil ehitati Mori-Torbole tunnel, millega vajadusel juhitakse Adige jõe vett Garda järve.
Verona asub Veneetsiat ja Milanot ning (Brenneri kuru kaudu) Itaaliat ja Kesk-Euroopat ühendavatel teedel.
Verona Valerio Catullo lennujaam asub Villafrancas. 
Ajalugu.
Verona on üks Itaalia vanemaid linnu. Rooma koloonia asutati sinna 89. aastal eKr.
489. aastal võitis idagootide valitseja Theoderich V Verona juures Odoakerit ning asus linna valitsema. 569. aastal hakkasid linnas valitsema langobardid.
12. sajandil sai Veronast linnriik; 1167 liitus Verona Lombardia Liigaga.
1263 algas Scaligeride (della Scala) 127-aastane valitsusperiood Veronas. Vägivallaga võimule tulnud Scaligerid tõid perekondadevahelistest vastuoludest käärivasse linna rahu ning osutusid õiglasteks ja kultuurseteks valitsejateks. Nende valitsusaega meenutab Castelvecchio loss.
1387 alistasid Verona Milano Viscontid. 1262 oli paavst Otteone nimetanud Visconti Milano peapiiskopiks. 1277 võitis Otteone Desio lahingus gvelfid ja pani aluse Milanos Viscontide sinjoriiale. Matteo I kindlustas oma võimu Saksa kuninga toel ja laiendas oma mõjuala Põhja-Itaalias, kuid sattus vastuollu paavstiga. Tema valitsusajal kuulusid Viscontidele lisaks Milanole juba ka Alessandria, Asti, Como, Navara, Vercelli, Bergamo, Brescia, Pavia ja Cremona. Esimene Milano hertsog oli Milano isand Gian Galeazzo Visconti, kes ostis tiitli 1395. aastal roomlaste kuninga Wenzeli käest 100 000 floriini eest ja 1397. aastal sai Lombardia hertsogi tiitli; tema valdusse kuulus suurem osa Põhja-Itaaliast.
Viscontidele järgnes Veneetsia vabariigi võim (1405), mis kestis kuni Napoleoni tulekuni 1797. aastal. Prantsusmaa võimule järgnes Austria võimuperiood, kuni kogu Veneto 1866 Itaalia kuningriigiks ühendati.
Kultuur.
Verona on näidendi "Romeo ja Julia" tegevuspaigana maailmakuulsaks kirjutanud Shakespeare. 
Niinimetatud Julia maja ("Casa di Giulietta") rõdu all välja öeldud armusoovid arvatakse täide minevat.
S&amp;M (Metallica)

"S&amp;M" (lühend sõnadest "Symphony and Metallica") on Metallica üheksas album, mis sisaldab koos San Francisco sümfooniaorkestriga antud kontserdi salvestist. 
Sümfooniaorkester, mida juhatas dirigent Michael Kamen, esitas koos bändiga Metallica varasemaid hittlugusid ning kaks uut lugu. Album salvestati 21.–22. aprillil 1999 USA California osariigis Berkeleys.
Albumist sai Metallica teine duubelalbum. See on viimane album, millel basskitarri mängib Jason Newsted.
Sümfooniaorkestri seaded Metallica lugudest tegi Michael Kamen.
Püha Graal

Püha Graal on keskaja legendide müütiline reliikvia, väidetavate imettegevate omadustega anum, levinuima variandi järgi karikas või peeker, mida kasutas Kristus pühal õhtusöömaajal.
Legendi kohaselt Arimaatia Joosep kogus sellesse nõusse ristil rippuva Kristuse vere ning tõi selle Britanniasse, kus pani aluse graali salajaste valvurite järgnevusele. Sõna "graal" on tõenäoliselt vanaprantsuse mugandus ladina sõnast "gradalis", mis tähistas teatud toidunõud. Hiliskeskaja kirjamehed mõtlesid välja alternatiivse etümoloogia, mille järgi "san grial" ('püha graal') on moonutus sõnapaarist "sang rial" ('kuninglik veri'). Seda sõnamängulist tõlgendust on hilisemal ajal ära kasutanud mitmed ajalooliste vandenõuteooriate püstitajad.
Keskaja legendides ja rüütliromaanides asub Püha Graal Montsalvage'i mäel Graali lossis, kus seda valvavad vagad rüütlid. Graali otsingud moodustavad olulise osa kuningas Arthuriga seotud legendidetsüklist. Tõenäoliselt on graali müüdi puhul tegu keldi legendide ja kristliku pärimuse sulamiga, mis täiesti puudub idakristluse mõjuvälja jäänud rahvastel.
Kirjasõnasse jõudis graali legend esmakordselt Prantsusmaal 12. sajandi lõpul (Chrétien de Troyes' rüütliromaanid ja Robert de Boroni poeemid); hilisemates teostes omandas see järjest rohkem müstilisi jooni. Teine osa graalialast kirjandust keskendus selle oletatavale ajaloole. Selle omanikeks on peetud näiteks templirüütleid.
Mitmes Euroopa kirikus on karikaid, mida on peetud Pühaks Graaliks. Genovas asub rohelisest Egiptuse klaasist anum "sacro catino", mida alates 13. sajandist on Pühaks Graaliks peetud. Teine tuntud pretendent Püha Graali tiitlile on Valencia katedraalis asuv ahhaadist armulauakarikas "santo cáliz".
Kaasaja huvi Püha Graali olemuse ja saatuse vastu aitasid taasäratada Dante Gabriel Rosetti, Alfred Tennysoni ja Richard Wagneri teosed. Kuningas Arthuri ja ümarlaua rüütlite graaliotsinguid on kujutatud nii tõsises kui ka koomilises võtmes. Tänapäeva popkultuuris võidakse piltlikult Pühaks Graaliks nimetada mistahes üllast ja raskesti saavutatavat eesmärki.
Michael Baigent, Richard Leigh ja Henry Lincoln väidavad raamatus "Püha veri, püha graal", et Jeesusel oli Maarja Magdaleenaga laps(i), kelle vereliin jätkus merovingide kuningasoo kaudu tänapäevani. Sarnast mõttearendust kasutas Dan Brown oma bestselleris "Da Vinci kood".
Püha Graaliga mõneti sarnased mütoloogilised esemed on näiteks küllusesarv ja Sampo.
Korvpall 1968. aasta suveolümpiamängudel

Korvpall 1968. aasta suveolümpiamängudel Méxicos 13.–25. oktoobrini.
Play-off.
Poolfinaalid.
Jugoslaavia - NSV Liit 63:60 (31:27)&lt;br&gt;
USA - Brasiilia 75:63 (42:26)
5.-8. koha mängud.
Poola - Itaalia 66:52 (28:31)&lt;br&gt;
Mehhiko - Hispaania 73:72 (31:31)
9.-12. koha mängud.
Bulgaaria - Panama 83:79 (42:35)&lt;br&gt;
Puerto Rico - Kuuba 71:65 (33:34)
13.-16. koha mängud.
Lõuna-Korea - Senegal 76:59 (37:28)&lt;br&gt;
Filipiinid - Maroko 86:57 (36:26)
Kohamängud.
Finaal: USA - Jugoslaavia 65:50 (32:29)&lt;br&gt;
Pronksimäng: NSV Liit - Brasiilia 70:53 (38:25)&lt;br&gt;
5. koha mäng: Mehhiko - Poola 75:65 (43:23)&lt;br&gt;
7. koha mäng: Hispaania - Itaalia 88:72 (40:31)&lt;br&gt;
9. koha mäng: Puerto Rico - Bulgaaria 67:57 (35:31)&lt;br&gt;
11. koha mäng: Kuuba - Panama 91:88 (47:43)&lt;br&gt;
13. koha mäng: Filipiinid - Lõuna-Korea 66:63 (31:34)&lt;br&gt;
15. koha mäng: Senegal - Maroko 42:38 (24:18)
Koosseisud.
1. USA: Michael Barrett, John Clawson, Michael Silliman, Donald Dee, Clynn Saulters, Calvin Fowler, James King, Spencer Haywood, Joseph White, Wilmer Hosket, Charles Scott, Kenneth Spain.&lt;br&gt;
2. Jugoslaavia: Radivoje Korač, Ivo Daneu, Trajko Rajkovič, Damir Šolman, Krešimir Čosič, Dragutin Čerman, Aljoša Žorga, Zoran Maroevič, Vladimir Cvetkovič, Dragoslav Ražnjatovič, Nikola Pležaš, Petar Skansi.&lt;br&gt;
3. NSV Liit: Anatoli Polivoda, Jaak Lipso, Priit Tomson, Anatoli Krikun, Vladimir Andrejev, Sergei Kovalenko, Modestas Paulauskas, Gennadi Volnov, Zurab Sakandelidze, Juri Selihhov, Sergei Belov, Vadim Kapranov.
Lago Maggiore

Lago Maggiore [l'aago madž'oore] (itaalia keeles 'suurem järv') on järv Põhja-Itaalias ja Šveitsis. Järve pindala on ligikaudu 213 km², suurim sügavus 372 m ja maht 37 km³. Järv asub 193 meetri kõrgusel üle merepinna ja tema valgala on 6600 km². Järve läänekallas asub Piemontes ja idakallas Lombardias. Järve kaldal asub Šveitsi kõige madalam punkt.
Lago Maggiore on Itaalia kolmest suurest alpijärvest kõige läänepoolsem ja jääb suuruselt alla vaid Garda järvele. Järve toidavad veega Maggia, Ticino, Toce, Tresa jõgi ja mõned väiksemad jõed. Toce jõgi voolab välja Orta järvest ja Trsa jõgi Lugano järvest. Lago Maggiorest välja voolab Ticino jõgi, mis suubub Posse. Keskmiselt vahetub vesi järves 4 aastaga.
Maggiore järv on piklik, veidi üle 64 km pikk ja 10 km lai. Ta ulatub Šveitsi Alpidesse. Järves on hulgaliselt saari.
Järve kaldad muudab kauniks muuhulgas tema taimestik: seal kasvavad sidrunipuud, palmid, oleandrid, kameeliad, asalead ning raudürt (ladina keeles "verbena"), mille järgi sai ta oma roomaaegse nime Lacus Verbanus.
Lago Maggiorel valitseb vahemereline kliima, mis on pehme nii suvel kui talvel. Kliima sobib haruldaste ja eksootiliste taimede kasvatamiseks. Järve saartele ja kaldale on rajatud hulk aedu.
Kõige külastatavam on järve läänekallas, kustkaudu pääseb paremini järve keskel asuvate nn Borromeo paradiisisaarteni, mis on nime saanud järve patrooni kardinal Carlo Borromeo järgi. 
Läänekaldal asuvad Arona, Verbania, Cannobio ja Locamo linn, idakaldal Laverno ja Luino linn.
Laose vapp

Laose vapp on Laose ametlik vapp.
Stefka Kostadinova

Stefka Kostadinova (bulgaaria "Стефка Костадинова"; sündinud 25. märtsil 1965 Plovdivis) on Bulgaaria kergejõustiklane (kõrgushüppaja). Olümpiavõitja (1996) ja kuuekordne maailmameister (1987 ja 1995) ning sisemaailmameister (1987, 1989, 1993 ja 1997).
Kostadinova on IAAFi kuulsuste halli liige.
Aastatel 1985, 1987, 1995 ja 1996 valiti ta Bulgaaria aasta sportlaseks.
Kergejõustiku sisemaailmameistrivõistlused

Kergejõustiku sisemaailmameistrivõistlused on igal teisel aastal korraldatavad võistlused kergejõustikus, mida korraldab World Athletics.
Kõige edukamad sportlased on olnud Maria Mutola Mosambiigist ja Natalja Nazarova Venemaalt, kes on mõlemad võitnud seitse kulda ja ühe hõbeda. Lisaks on Mutola võitnud ka ühe pronksmedali.
Eestlased on kergejõustiku sisemaailmameistrivõistlustel võitnud läbi aastate viis medalit, millest kõik on meeste seitsmevõistluses.
Võistlused.
Seni toimunud ja tulevad sisemaailmameistrivõistlused:
1934. aasta Euroopa meistrivõistlused kergejõustikus

1934. aasta Euroopa meistrivõistlused kergejõustikus toimusid 7.–9. septembril 1934 Torinos Itaalias.
Need olid esimesed Euroopa meistrivõistlused kergejõustikus. 
Eesti sportlased võitsid kaks medalit. Arnold Viiding tuli tulemusega 15.19 Euroopa meistriks kuulitõukes soomlase Risto Kuntsi ees (ka 15.19). Tulemusega 69.31 võitis odaviskes pronksmedali Gustav Sule.
1958. aasta Euroopa meistrivõistlused kergejõustikus

1958. aasta VI Euroopa meistrivõistlused kergejõustikus toimusid 19.–24. augustini Rootsis Stockholmis.
Eestlastest osales Rootsi koondises Arnold Vaide, kes sai maratonijooksus 7. koha.
NSV Liidu koondises osales kümnevõistleja Uno Palu, kes võitis koondisekaaslase Vassili Kuznetsovi järel hõbemedali. 
Linda Kepp võitis NSV Liidu naiskonna koosseisus koos Vera Krepkina, Nina Poljakova ja Valentina Maslovskajaga kuldmedali 4×100 m teatejooksus. Hõbemedali võitis Suurbritannia naiskond ja pronksi Poola.
Theodor Altermann

Theodor Altermann (24. november 1885 Visja küla, Kohila vald – 1. aprill 1915 Tallinn) oli eesti näitleja ja lavastaja.
Tema isa, Jüri Altermann, kes ise oli pärit Simuna kihelkonnast, rentis Tammiku mõisale kuuluvat Visja kõrtsi. Theodor Altermanni ema oli Miina Nurme.
Theodor Altermann elas Visjal kuni ema surmani. Edasised noorusaastad veetis ta isa õe peres Ravila Nõmmemõisas. Õppis ja sai nagu Paul Pinnagi oma esimese teatrikogemuse Tallinna linnakoolis.
Theodor Altermann alustas lavategevust 1902. aastal Estonia näitetrupis. 
Aastal 1905 viibis õpireisil Berliinis. 
Aastal 1906 rajas koos Paul Pinnaga kutselise Estonia teatri ja oli selle andekamaid lavajõude. Aastatel 1912–1913 esines Esseni Rahvateatris Saksamaal, hiljem töötas Estonias. 1913. aastal valminud uue Estonia teatrimaja avaetendusel sündis Theodor Altermanni kehastuses eesti teatri esimene Hamlet 
Aastal 1914 abiellus Altermann näitleja Milly Jürgensoniga.
Altermanni kui näitlejat iseloomustas temperamentsus, tugev elamusjõud, psühholoogiline veenvus ja loominguline intensiivsus. Näiteks teatrihooajal 1907–1908 lavastas ta 11 näidendit ja täitis 33 osa. Sellise pingega jätkus andeka näitleja-lavastaja töö kuni varase surmani 1915. aastani.
Kaasaegsete mälestustes ja kriitikas on Theodor Altermanni hinnatud kui mitmekülgset, temperamentset ja meisterlikku näitlejat. "Tema surm on eesti teatri suurim kaotus," on öelnud Voldemar Panso.
Theodor Altermann on maetud Siselinna kalmistule. Hauamonumendi autor on skulptor Juhan Raudsepp.
Theodor Altermanni 100. sünniaastapäeval avati tema sünnikohas mälestuskivi, mis asub tänaseks hävinud Visja kõrtsihoone lähedal noorte tammede all. Teatrimehe bareljeefi mälestuskivil on teinud skulptor Ülo Õun.
Altermanni järgi on nime saanud 2006. aastast alates Eesti Teatriliidu aastaauhindade laureaatidele antav klaaskuul "Theodori silm", mille idee autor oli Ene-Liis Semper ja teostaja klaasikunstnik Ivo Lill.
1990. aasta Euroopa meistrivõistlused kergejõustikus

1990. aasta Euroopa meistrivõistlused kergejõustikus olid XV Euroopa meistrivõistlused kergejõustikus.
Võistlused toimusid 26. augustist 2. septembrini 1990 Jugoslaavias Splitis.
2002. aasta Euroopa meistrivõistlused kergejõustikus

2002. aasta XVIII Euroopa meistrivõistlused kergejõustikus toimusid 6. – 11. augustini Münchenis Saksamaal.
Kiirsuhtlus

Kiirsuhtluseks (inglise keeles "instant messaging", eesti kõnekeeles kasutatakse "chat") nimetatakse kahe või rohkema inimese vahetut, reaalajas toimuvat tekstiliste sõnumite vahetamisel baseeruvat suhtlust Interneti vahendusel. Selline sõnumitevahetuse ehk vestluste toimimispõhimõte sarnaneb jututoa omaga.
Kiirsuhtluse vahendamise teenust pakuvad mitmed suured meediakorporatsioonid ja enamik neist kasutab oma protokolli, mille spetsifikatsioonist tulenevad erinevused erinevate teenusepakkujate klientide võimaluste hulgas. Levinumate kiirsuhtlusprogrammide baasfunktsionaalsuse hulka kuulub lisaks sõnumite vahetamisele ka kasutajaks registreerimine, isiklike kontaktide andmebaasi ehk "sõbralisti" haldamine ja enda kättesaadavusinfo ehk "oleku" jagamine oma kontaktidele.
Spetsiifilisema funktsionaalsuse hulka kuulub näiteks audio- ja videosuhtluse võimalus, sõnumite jätmine ka kasutajatele, kes ei ole parasjagu võrgus, kontaktide sünnipäevade meenutamine.
Eestis on kõige kasutatavam kiirsuhtlusteenus MSN Messenger, tuntud on ka Skype, Google Talk, AOL Instant Messenger ehk AIM, Yahoo Messenger, Jabber, ICQ ja Facebook. Nende teenuste eelkäijaks on jutukameedium, mida teatakse Internet Relay Chati ehk IRC nime all. ShazzleChat on privaatne, kiire ja lihtsasti kasutatav rakendus helistamiseks ja sõnumite saatmiseks.
Terminivariante.
Lisaks terminile kiirsuhtlus on keeleuuendajad välja pakkunud veel välkvestlus, kiirvestlus, vahetu sõnumside, välksuhtlus, kuigi mitte ükski neist mõistetest ei ole senini laialdasemat kasutust leidnud. Need terminid pärinevad nende ingliskeelsest vastest "instant messaging", millega seoses sõna "message" (sõnum) on muutunud umbes viimase 10 aasta jooksul mitteformaalses inglise keeles tegusõnaks.
Kiirsuhtlust kui tegevust seostatakse siiani selleks mõeldud programmide nimedega.
Hartwig Gauder

Hartwig Gauder (sündinud 10. novembril 1954 Vaihingen an der Erz – 22. aprill 2020) oli saksa kergejõustiklane, kes saavutas 1980. ja 1990. aastatel silmapaistvaid tulemusi 50 km käimises. 
Elulugu.
Gauder sündis Saksamaa Liitvabariigis Baden-Württembergi liidumaal, kuid 1960. aastal päris tema ema maja Saksa Demokraatlikus Vabariigis ja kogu perekond kolis teisele poole piiri Tüüringi liidumaale. Nii jäid ka tema suurimad sportlikud saavutused perioodi, mil ta võistles Saksa DV eest.
Ta alustas oma karjääri spordiklubi Turbine Erfurt koosseisus 20 km käimises ning tuli 1975 ja 1976 sellel spordialal Saksa DV meistriks. 1980. aastatel sai temast üks maailma parimaid 50 km käijaid. Moskva olümpiamängudel 1980 võitis ta kuldmedali ja kaheksa aastat hiljem Souli olümpiamängudel pronksmedali 50 km käimises. 1984. aastal toimunud Los Angelese olümpiamängud pidi ta vahele jätma, sest Saksa DV boikoteeris neid mänge.
Sportlaskarjääri ajal oli Gauder 1,86 m pikkune ja kaalus keskmiselt 71 kg.
Pärast 1993. aasta kergejõustiku maailmameistrivõistlusi tõmbus ta professionaalsest spordist tagasi. 1994 hakkas tema füüsiline võimekus oluliselt vähenema ja järgmisel aastal avastati tal südameviirus. 1996. aastal siirati talle kunstsüda ja mõni kuu hiljem 1997 õnnestus tal saada doonorsüda.
Hartwig Gauder pälvis uuesti rahvusvahelist tähelepanu, kui ta osales vaevalt kaks aastat pärast südamesiirdamist 1998. aasta New Yorgi maratonil. Aastal 2003 õnnestus tal vallutada Jaapani kõrgeim mäetipp Fuji (3776 meetrit). Gauder oli esimene siirdatud südamega inimene, kes nii kõrgele tõusta suutis.
Hariduselt oli Hartwig Gauder diplomeeritud arhitekt. Alates 2007. aastast töötas ta Jena ülikooli haiglas.
Campania

Campania on maakond Itaalias. Asub Laziost lõuna pool Türreeni mere ääres.
Loodus.
Campania rannikul asuvad Capri ja Ischia saar. Campanias asub Cilento ja Vallo di Diano rahvuspark.
Haldus.
Campania maakond jaguneb neljaks provintsiks ja üheks "città metropolitana"ks, mis omakorda jagunevad kokku 551 vallaks.
Rahvastik.
Suuremad linnad.
Napoli, Salerno, Giugliano in Campania, Caserta, Torre del Greco.
Köök.
Vein.
Campania veinikultuurile panid aluse kreeka kolonistid; nendest on jäänud viinamarjasordid Aglianico, Falanghina ja Greco.
Campania veinipiirkonnad: Taurasi (DOCG), Lacrima Christi del Vesuvio (DOC), Greco di Tuffo (DOCG), Fiano di Avellino (DOCG).
Nelsoni jõgi

Nelson on 644 km pikkune jõgi Põhja-Ameerikas Kanadas. See algab Winnipegi järvest, voolab valdavalt põhja ja kirdesse ning suubub Hudsoni lahte. Kärestikuline.
Jõele andis nime Thomas Button, kes talvitus 1612. aastal jõe suudme ääres.
Jõe suudmesse püstitas Hudson's Bay Company Fort Nelsoni kaubandusposti, millest kujunes oluline kaubajaam 18. sajandi algul.
Jõele on rajatud mitmed hüdroelektrijaamad.
Emi Koussi

Emi Koussi on tegevvulkaan Tšaadis. 
Emi Koussi asub Tšaadi põhjaosas Sahara kõrbes Tibesti mägismaal. 
Vulkaani kõrgus on 3415 meetrit. Emi Koussi on nii Tšaadi kui ka Sahara kõrgeim mägi. Vulkaani läbimõõt on 60 x 80 kilomeetrit. Viimase vulkaanipurske aeg ei ole teada. Vulkaan koosneb peamiselt trahhüüdist.
Molise

Molise on maakond Itaalias, mis eraldus Abruzzost (toona Abruzzi e Molise) 1964. aastal.
Haldus.
Molise maakond jaguneb 2 provintsiks, mis omakorda jagunevad kokku 136 vallaks.
Rahvastik.
Suuremad linnad.
Campobasso, Termoli, Larino.
Apuulia

Apuulia (itaalia "Puglia") on maakond Itaalias, mis moodustab Apenniini poolsaare nn kanna ("tacco").
Haldus.
Apuulia maakond jaguneb kuueks provintsiks ja üheks "città metropolitana"ks, mis omakorda jagunevad kokku 258 vallaks.
Rahvastik.
Suuremad linnad.
Bari, Taranto, Foggia, Andria.
Köök.
Vein.
Apuulia veinipiirkonnad: Alezio (DOC), Brindisi (DOC), Copertino (DOC), Leverano (DOC), Salice Salentino (DOC), Primitivo di Manduria (DOC), Cacc'emmitte di Lucera (DOC), Castel del Monte (DOC), Rosso Barietta (DOC).
Sergei Kirdjapkin

Sergei Aleksandrovitš Kirdjapkin (vene "Сергей Александрович Кирдяпкин"; sündinud 18. juunil 1980) on Venemaa kergejõustiklane. Tema edukaimad alad on olnud 20 km ja 50 km käimine. 
Helsingis 2005. aastal peetud kergejõustiku maailmameistrivõistlustel tuli Kirdjapkin tulemusega 3:38.08 maailmameistriks 50 km käimises. Sama tulemusega sai ta hakkama ka neli aastat hiljem 2009. aasta MM-il Berliinis, kui võitis kuldmedali tulemusega 3:38.35.
Sergei Kirdjapkin on pärit Mordvast.
Basilicata

Basilicata on maakond Itaalias.
Haldusjaotus.
Basilicata maakond koosneb kahest provintsist (mis omakorda jagunevad 131 vallaks):
Köök.
Vein.
Basilicata veinipiirkonnad: Aglianico del Vulture (DOC).
Friuli-Venezia Giulia

Friuli-Venezia Giulia on maakond Itaalias, üks neljast Itaalia autonoomsest piirkonnast. Asub Itaalia kirdeosas, piirneb läänes Veneto maakonnaga ja idas Sloveeniaga, põhjas Austria ja Karni Alpidega ning lõunas Aadria merega.
Friuli-Venezia Giulia koosneb kahest ajaloolisest piirkonnast:
Need kaks regiooni ühendati pärast Teist maailmasõda.
Haldusjaotus.
Friuli-Venezia Giulia maakond jagunes 2018. aastani neljaks provintsiks, mis omakorda jagunesid kokku 219 vallaks.
Rahvastik.
Suuremad linnad.
Trieste, Udine.
Köök.
Vein.
Friuli-Venezia Giulia veinipiirkonnad: Friuli Grave (DOC), Tocai Friulano (DOC), Colli Orientali dei Friuli (DOC), Collio (DOC), Ramandolo (DOCG).
Trentino-Alto Adige

Trentino-Alto Adige (ametlikult Trentino-Alto Adige/Südtirol) on maakond Kirde-Itaalias.
Alto Adige ja Trentino piirkonnad moodustavad ühtse regiooni, mis piirneb põhjas Austria, läänes Lombardia ja lõunas Veneto maakonnaga.
Pärast Teist maailmasõda autonoomia saanud Alto Adige ehk Lõuna-Tirool on saksakeelne, samas kui Trentino on itaaliakeelne.
Haldusjaotus.
Trentino-Alto Adige maakond jaguneb kaheks provintsiks, mis omakorda jagunevad kokku 339 vallaks.
Köök.
Vein.
Trentino-Alto Adige veinipiirkonnad: Trentino (DOC), Alto Adige (DOC).
Juri Krimarenko

Juri Krimarenko (sündinud 11. augustil 1983) on Ukraina kergejõustiklane (kõrgushüpe). Maailmameister (2005).
"Olen õnnelik, aga samavõrra ka üllatunud," ütles Ukrainale Helsingi MM-ilt ainsa kulla toonud Krimarenko. "Minu unistus oli lõpetada kaheksa parema seas, võiduplaane polnud mul mingeid. Kulla pidanuks saama Stefan Holm. Aga finaal algas mulle hästi ja närvipinge kadus. Hüppasin päris korralikult kuni lõpuni," seletas Krimarenko, kes 2.15 ja 2.20 ületas esimesel, 2.25 teisel ja 2.29 esimesel katsel ning 2.32 kolmandal.
Saavutused.
Maailmameistrivõistlustel.
2005 maailmameister (2.32)
Vicenza

Vicenza (veneti keeles Vicensa) on linn Itaalias Veneto maakonnas, Vicenza provintsi halduskeskus.
Vicenza asub Berici mägede põhjanõlval Bacchiglioni jõe ääres, umbes 60 km Veneetsiast läänes ja 200 km Milanost idas.
Vicenzat tuntakse kui Andrea Palladio linna; linn ise pakub tema arhitektuuriloomingust hulganisti suurepäraseid näiteid, olles omamoodi palladianismi välimuuseumiks.
Ajalugu.
Vicenza (Vicetia) oli alates 49 eKr Rooma munitsiipium, kuid jäi oma naabri Pataviumi varju. Rooma ajast on säilinud vähe. Siiski pärinevad kolm silda üle Bacchiglione ja Retrone ning üksikud akveduktikaared Rooma ajast.
Pärast Lääne-Rooma impeeriumi langemist 5. sajandil muutsid vandaalid Alarichi ja hunnid Attila juhtimisel piirkonna peaaegu inimtühjaks. Hiljem tekkis sellele kohale üks paljudest Lombardia vürstiriikidest, mis ühinesid Lombardia Liigaks Friedrich I Barbarossa vastu.
Keskajal oli Vicenza iseseisev linnvabariik. 1311. aastal vallutasid linna Verona valitsejad Scaligerid, kes kindlustasid seda Milano Viscontide vastu. 1405. aastast kuulus Vicenza Veneetsiale.
Vicenza on kantud UNESCO maailmapärandi nimekirja.
Veneetsia vabariigi ajast pärineb vanasõna, milles on kirjeldatud vabariigi suuremate linnade elanikke, vicenzalasi on seal nimetatud kassisööjateks ("Vicentini magnagati").
Alates 1955. aastast on linnas USA sõjaväeüksused Caserma Del Dini kasarmus linna põhjaosas.
Vaatamisväärsused.
Palladio arhitektuur.
Üks Vicenza peamisi tänavaid, Corso Andrea Palladio, on ääristatud meistri ja tema õpilaste projekteeritud hoonetega. Palladio ise elas majas number 163.
Sport.
Vicenzas tegutseb jalgpalliklubi Vicenza Calcio.
Al Oerter

Al Oerter (õieti Alfred Adolf Oerter; 19. september 1936 Astoria – 1. oktoober 2007 Fort Myers) oli USA kergejõustiklane (kettaheitja). Neljakordne olümpiavõitja (1956, 1960, 1964, 1968).
Ta on arvatud IAAFi kuulsuste halli liikmeks.
Ajalugu.
Ameerika kettaheitja Al Oerter oli omapärane sportlane, kes kaotas ridamisi mitmesuguseid võistlusi ega võitnud kunagi isegi USA olümpiamängudele pääsemise katsevõistlusi. Kui aga saabus olümpia-aasta, oli ta õige mees õiges kohas ja võitis olümpiamängudel kuldmedali. Ta on öelnud: "Melbourne oli kõige oodatum, Rooma kõige uhkem, Tokyo kõige valusam ja Mexico kõige armsam. Mul on olümpiavaim midagi suurt, ja võin üksnes kahetseda, et olümpiamänge peetakse vaid iga nelja aasta järel."
Al Oerter võitis kettaheites järjest neljad olümpiamängud (kolmel korral isikliku rekordiga). See on saavutus, mille kordamiseni on omal jõudnud 1996. aasta olümpiamängudel Atlantas ka Carl Lewis.
Olümpiavõidu saamiseks tuli tal alati alistada kehtiva maailmarekordi omanik: 1956. aastal Fortune Gordien (MR 59.28), 1960 Edmund Piątkowski ja Rink Babka (MR 59.91), 1964 Ludvík Daněk (MR 64.55) ja 1968 Jay Silvester (MR 68.40). Oerter oli olümpiamängude vahe-aastatel suhteliselt varjus, kuid tippvõistlustel pani end maksma. Ka Tokyo olümpiamängude eel ei peetud teda peafavoriidiks, sest seljanärvide talitlushäired ei võimaldanud tal täie jõuga heita. Arstid soovitasid tungivalt tal kuus nädalat puhata. Tema aga vaidles vastu: "Ma ei taha olla selline, kes peab selgitama oma allajäämist." Oerter otsustas minna lõpuni, ta sai soojendust, rohkelt massaaži ja ensüüme veresoonte puhastamiseks. Kuus päeva enne võistlust pandi talle ümber rindkere bandaaž. Võistluseelsel päeval mähiti ta sidemetesse, ta neelas valuvaigisteid ja sai perioodiliselt kompresse. Heitepaika läks ta, seljas ravivest. 
Al Oerteri kolmandad olümpiamängud oleksid äärepealt piirdunud esimese heitega. Ta tundis tugevat valu ja ketas maandus kõigest paarikümne meetri kaugusele. Valu vaigistav süst ja jääkompressid lubasid tal siiski lõpuks niipalju heita, et ta pääses kuue parema hulka. Kaks heitevooru enne võistluse lõppu oli ta kolmandal kohal. Eespool olid tšehh Ludvík Daněk ja kaasmaalane David Weill. Võiduks oli vaja heita üle 60.52. Eelviimases voorus loobus ta ravivestist ning otsustas kasutada aeglast pööret ja sirutada lihased täielikult välja. See heide õnnestus suurepäraselt ja ketas kandus täpselt 61 meetri joonele. See oli olümpiarekord. Konkurendid oma tulemusi ei parandanud ja nii sai Oerter kolmanda olümpiavõidu.
Kui ajakirjanikud imestasid, et ta selliseid piinu tundes suutis võistelda, vastas ta lihtsalt: "Need on ju olümpiamängud ja olümpiavõidu eest võib ka surra."
Bartolomeus

Bartolomeus on üks Jeesus Kristuse 12 jüngrist.
Bartolomeus tähendab aramea keeles Tolomai poega. Tema tegutsemispaik ja surmaaeg pole täpselt teada. Pärast Kristuse surma ja ülestõusmist olevat Bartolomeus ühe traditsiooni järgi tegutsenud Indias ja Armeenias (ning Kaukaasia Albaanias). Teise legendi järgi jutlustanud ta Mesopotaamias, Partias ja Egiptuses. Ta nüliti elusalt ja seejärel löödi pea otsast. Väidetavalt juhtus see Kaspia mere ääres Derbendis.
Inglismaal on talle pühitsetud 165 kirikut ja seal on hoiul mitu reliikviat. Pühaku säilmed viidi esmalt Lipari saarele, sealt edasi Rooma, Tiberi jõele Püha Bartolomeuse kirikusse, mis püstitati tema auks 983. aastal. Bartolomeuse käe andis Knuti naine 11. sajandil üle Canterbury kloostrile. Seda peeti sensatsiooniliseks ja ülimalt väärtuslikuks kingituseks, mis aitas nii kristluse kui ka pühakukultuse levikule Inglismaal.
Bartolomeus on Firenze soola- ja juustukaupmeeste kaitsepühak, samuti nahaparkalite ja kõikide nahatöötlejate (kingseppade, raamatuköitjate, nahakaupmeeste jt) kaitsepühak.
Bartolomeuse mälestuspäeva ehk pärtlipäeva tähistatakse eesti rahvakalendri ja kirikukalendri järgi 24. augustil.
Püha Bartolomeuse sümbol on nülgimisnuga. Kunstis kujutatakse teda sageli iseenda nülitud nahaga.
Eesti kirikuist on Bartolomeusile pühitsetud Palamuse kirik.
Marie-José Pérec

Marie-José Pérec (sündinud 9. mail 1968 Basse-Terre'is Guadeloupe'is) on Prantsusmaa endine naiskergejõustiklane (peamiselt 200 m ja 400 m jooksja). Kolmekordne olümpiavõitja (1992 ja 1996) ja kahekordne maailmameister (1991, 1995).
Pérec läks Pariisi elama 16-aastaselt. 1988. aasta olümpiamängudel Soulis osales ta 200 m jooksus, kus ta veerandfinaalist edasi ei jõudnud. Esimese rahvusvahelise võidu sai ta 1991. aasta maailmameistrivõistlustel Tokyos 400 m jooksus. 1992. aasta olümpiamängudel Barcelonas võitis ta samal distantsil olümpiakulla. Ta oli üle pika aja järgmine Prantsusmaa naissportlane, kes võitis kuldmedali olümpiamängudel pärast 1968. aasta olümpiamänge, kui samal distantsil võidutses Colette Besson.
1994. aasta Euroopa meistrivõistlustel tuli ta kahekordseks Euroopa meistriks, võites nii 400 m jooksus kui ka 4×400 m teatejooksus kuldmedali.
1996. aasta olümpiamängudel Atlantas tuli ta teist korda järjest 400 m jooksus olümpiavõitjaks ajaga 48,25, mis oli ka olümpiamängude rekord. Tal õnnestus võita ka 200 m jooks ja nii sai temast esimene naissportlane, kes on sellise saavutusega hakkama saanud. Pérec tegi paarkümmend minutit varem selle, enne kui tegi sama Michael Johnson. 
Pérec oli ka Sydney 2000. aasta olümpiamängudel algul kohal, lootes kolmandat korda tulla 400 m jooksu olümpiavõitjaks, kuid lahkus ootamatult olümpiakülast ega võistelnud. Tema seletus oli see, et üks tundmatu mees jälitas teda hotellis, mille peale ta otsustas sealt lahkuda.
Ta on IAAFi kuulsuste halli liige.
Saavutused.
Olümpiamängudel.
olümpiavõitja 400 m jooksus (48,83)
olümpiavõitja 200 m jooksus (22,12) 
&lt;br&gt;olümpiavõitja 400 m jooksus (48,25)
Maailmameistrivõistlustel.
maailmameister 400 m jooksus (49,13)
maailmameister 400 m jooksus (49,28)
Euroopa meistrivõistlustel.
pronksmedal 400 m jooksus (50,84)
Euroopa meister 400 m jooksus (50,33) 
&lt;br&gt;Euroopa meister 4×400 m teatejooksus (3.22,34)
Erebus

Erebus on vulkaan Rossi saarel Antarktises. Kõrgus 3794 meetrit.
Vulkaan on saanud nime laeva Erebus järgi, millega James Clark Ross käis Antarktika-ekspeditsioonil. 
28. novembril 1979 lendas Uus-Meremaa reisilennuk Air New Zealandi lend 901 vastu Erebust, hukkusid kõik 257 pardal olnut. Lennukirusud on endiselt Erebusel, sest eraldatuse ja karmi ilmastiku tõttu on edasist päästmist raske teha. Suvel, lume sulamise ajal, on neid õhust näha.
Stratigraafiline liigestamine

Stratigraafiline liigestamine on sarnaste omadustega lõikude eristamine üksikus läbilõikes.
Liigestamise aluseks on teatud tunnuste muutumine läbilõikes. Tunnused võivad olla litoloogilised, paleontoloogilised, tektoonilised jne.
Liigestamise käigus eraldatavaid osi nimetatakse stratigraafilisteks üksusteks.
Liigestamine ja korrelatsioon on stratigraafia põhiprotseduurid.
Stratigraafiline korrelatsioon

Stratigraafiline korrelatsioon on läbilõigete rööbistamine sarnaste üksuste vastavusse seadmise kaudu.
Kivimkehadel, eriti kivimkihtidel, on tihti suur lateraalne ulatus, mistõttu saab üht ja sama kihti vaadelda mitmes erinevas kohas. Korrelatsioon on nende kihtide äratundmine ja vastavusse viimine. Selleks kasutatakse mitmesuguseid võtteid. Näiteks sarnasuste (litoloogiliste, paleontoloogiliste jne) otsimine, kihtide järgnevuse ja asendi uurimine, dateerimine, markerkihtide kasutamine jne.
Korrelatsioon ja liigestamine on stratigraafia põhiprotseduurid.
Drum and bass

Drum and bass ('trumm ja bass'), ka drum'n'bass, d'n'b, DnB ja D'n'B on elektroonilise muusika stiil, mis on välja arenenud reivist ja "jungle"-muusikast. Selle alguseks loetakse 1990. aastate algust Suurbritannias. Stiili iseloomustab kiire tempo, trumm (tavaliselt 160–180 lööki minutis) koos raske, vahel ka keeruka bassikäiguga, ja süntesaatorihelid.
"Drum and bass"'i populaarsus oli oma hiilgeajal võrreldav teiste Suurbritannias sündinud stiilidega, näiteks "big beat"'i ja "hard house"'iga.
"Drum and bass" sisaldab eri stiile. Algupärane Jamaica "dub" ja "reggae" kõla on olnud väga suureks mõjutajaks "jungle"'i ja "drum and bassi" tekkimisel. Teine osa stiilist on suuresti mõjutatud "breakbeat"'ist.
"Drum and bass"'i alastiilide hulka kuuluvad "breakcore", "ragga jungle", "hardstep", "darkstep", "techstep", "neurofunk", "ambient drum and bass", "liquid funk" ehk "liquid", "drumfunk", "funkstep", "sambass" ja "drill'n'bass".
"Drum and bass" on mõjutanud mitmeid stiile: hiphopi, "big beat"'i, "dubstep"'i, "house"'i, "trip hop"'i, "ambient"-, tekno-, rokk- ja popmuusikat.
"Drum and bass" on endiselt kõige kuulsam Suurbritannias, kuid on populaarne ka Madalmaades, Belgias, Uus-Meremaal, Kanadas ja Austraalias.
Tänapäeval on "drum and bass" üks "underground"-muusika stiile, avaldades mõju popmuusikale ja kultuurile.
Eesti keeles on selle nimetusega seotud sõnamäng: sõnades "drum" ja "bass" vahetatakse ära tähed "a" ja "u", saades "tramm ja buss".
Õigeusu pühakute loend

Õigeusu pühakute loend loetleb õigeusu kirikus austatavaid pühakuid.
Jumal, keisrit kaitse Sa

"Jumal, keisrit kaitse Sa" (vene keeles "Боже, Царя храни" 'Jumal, hoia tsaari') oli Venemaa Keisririigi riigihümn alates 1833. aastast. 
Laulu viisi autor on viiuldaja vürst Aleksei Fjodorovitš Lvov, sõnade autor õukonnapoeet Vassili Žukovski. Laul valiti välja 1833. aastal korraldatud riigihümnivõistlusel. Esimest korda kanti see ette 18. detsembril 1833. 
Hümni on korduvalt tõlgitud eesti keelde, kuid venestamisajal hakati eestikeelsele tekstile ametlikult eelistama venekeelset algteksti. Eestikeelsete sõnade kasutamise keelas 1910. aastal Eestimaa kuberner Izmail Korostovets. 
Hümni meloodiat on kasutatud Pjotr Tšaikovski avamängus "1812. aasta" ja "Slaavi marsis".
Samale meloodiale on kirjutatud laul "Hail, Pennsylvania!", mis oli kuni 1990. aastani Pennsylvania osariigi hümn, protestihümn "Firm Bound in Brotherhood" ja "God, the Omnipotent!", mis on Nooleordu ("Order of the Arrow") hümn.
Sõnad.
&lt;score vorbis&gt;
\new PianoStaff «
\new Staff \relative c' {
\key f \major
c'2 \f d4 d c4. a8 f2
f'2 e4 d c2-&gt; d-&gt;
bes c4 c a2 a4 b
c2 b-&gt; a
\new Voice { \voiceTwo {
a2 bes4 bes a4. a8 f2
d'2 c4 bes a2 a
g2 g4 g f2 f4 a
a2 gis a \notemode {b2 \rest} \bar ":|."
»
\new Staff \relative c'{
\key f \major
f2 \f f4 f f4. f8 f2
bes,2 bes4 d f2-&gt; fis-&gt;
g2 e4 e f2 f4 d
e2 e2-&gt; a,2 r2
»
&lt;/score&gt;
Nadija Olizarenko

Nadija Olizarenko (neiupõlvenimega Mušta) (vene "Надежда Олизаренко"; 28. november 1953 Brjansk – 17. veebruar 2017 Odessa) oli Ukraina kergejõustiklane, jooksja. 1980. aasta olümpiavõitja. 
Võistlustel esindas ta Nõukogude Liitu. 
Pärast abiellumist 1978. aastal Ukraina takistusjooksja Sergi Olizarenkoga jäi ta elama Odessasse ning hakkas riigisisestel võistlustel esindama Ukraina NSV-d.
Saavutused.
Olümpiamängudel.
1980 – olümpiavõitja 800 m jooksus (1.53,43) ja pronksmedal 1500 m jooksus (3.59,6)
Euroopa meistrivõistlustel.
1978 – hõbemedal 800 m jooksus (1.55,82) ja 4×400 m teatejooksus (3.22,53)
&lt;br&gt;1986 – Euroopa meister 800 m jooksus (1.57,15)
Maailmarekordid.
Ta püstitas kaks maailmarekordit:
Steve Ovett

Stephen Michael James Ovett (sündinud 9. oktoobril 1955 Brightonis) on Suurbritannia kergejõustiklane (jooksja, kelle põhidistantsid 800 m, 1500 ja 5000 m). Olümpiavõitja (1980) ja mitme maailmarekordi omanik,
Saavutused.
Olümpiamängudel.
1980 olümpiavõitja 800 m jooksus (1.45,4) ja pronksmedal 1500 m jooksus (3.39,0)
&lt;br&gt;1984 hõbemedal 1500 m jooksus (3.33,40)
Euroopa meistrivõistlustel.
1978 Euroopa meister 1500 m jooksus (3.35,6)
Briti Ühenduse mängudel.
1986 kuldmedal 5000 m jooksus (13.24,11)
Püha Martin

Püha Martin (ka Martin Tours'ist, ladina keeles "Martinus", "Sanctus Martinus Turonensis"; u 316 Savaria – 11. november 397 Candes) oli munk ja Toursi kolmas piiskop. Ta on kuulutatud pühakuks, tema mälestuspäev on 11. november (eesti rahvakalendri mardipäev on nihkunud päev varasemaks).
Martin rajas Liguges esimese kloostri – Gallia kloostri.
Martin on nii kerjuste kui Prantsuse kuningate kaitsepühak.
Eestis on Martinile pühitsetud Käina kirik, Martna kirik, Türi kirik, Valjala kirik, Vändra kirik ja Rannu kirik.
Lugu Martini mantlist.
Martin oli Rooma kaardiväes nekrut, kui ühel ööl nägi külmetavat kerjust. Ta rebis oma mantli pooleks ja andis teise poole kerjusele. Järgmisel ööl nägi ta unes Jeesus Kristust, kellel oli ümber see pool mantlit, mille ta oli ära andnud. Martinist sai kristlane, ta keeldus sõdimast ja pandi vangi, kuid lõpuks lasti vabaks.
Moodne viievõistlus 1968. aasta suveolümpiamängudel

Moodne viievõistlus 1968. aasta suveolümpiamängudel Méxicos 13.–17. oktoobrini.
Individuaalne.
Olümpiavõitja 1964: Ferenc Török (Ungari) 5116.&lt;br&gt;
46 võistlejat.
Meeskondlik.
Olümpiavõitja 1964: NSV Liit (14 961).&lt;br&gt;
15 meeskonda.
Lõpptulemus.
Rootsi diskvalifitseeriti, sest Hans-Gunnar Liljenvall oli tarvitanud alkoholi. See oli ainus positiivne dopinguproov México olümpiamängudel.
André Phillips

André Lamar Phillips (sündinud 5. septembril 1959 Milwaukees) on USA kergejõustiklane (400 m tõkkejooks). Olümpiavõitja (1988).
Saavutused.
Olümpiamängudel.
1988 olümpiavõitja (47.19 OR)
Etna

Etna on tegevvulkaan Sitsiilia idaranniku lähedal, Euroopa kõrgeim vulkaan ja üks aktiivsemaid vulkaane maailmas. 
Vulkaani kõrgus on 3357 m, see kõigub tegevuse käigus. Etna on Itaalia kõrgeim tipp Alpidest lõuna pool.
Etna antiikajal.
Etna oli väga aktiivne juba antiikajal. Kreeka müütide järgi asusid Etnas Hephaistose ja kükloopide töökojad. Aischylose järgi oli Zeus paisanud Etna mäe gigant Typhoni peale ning, et maa all end liigutav koletis tekitab maavärinaid. Etna alla kujutleti teisigi olendeid. Etna kraatrit peeti sissekäiguks allmaailma Tartarosse.
Vanakreeka filosoof Empedokles tappis end Etna kraatrisse hüpates. Väidetavasti soovis ta sellega tõestada, et on jumal.
Sürakuusa türann Hieron I rajas 476/475 eKr Etna jalamile linna. Ka Sürakuusa ei asu vulkaanist kaugel.
Antiikkirjanduses on Etnat rohkesti käsitletud. Vergiliust matkivas luuletuses "Etna", mis ilmus enne aastat 79, on püütud vulkanismi loodusteaduslikult seletada.
Etna purse Esimese Sitsiilia sõja ajal 396 eKr olevat sundinud kartaagolased loobuma plaanist rünnata Sürakuusat.
Tegevus viimastel kümnenditel.
Ööl vastu 7. septembrit 2006 hakkas Etna kagupoolne kraater laavat välja purskama. Laava tõusis kraatri servani ja hakkas mööda mäekülge Valle del Bove poole voolama. Purskega kaasnevad laavaplahvatused, mis paiskavad kraatrist välja hõõguvat ainet.
Viimaste kümnendite pursetest oli pikaajalisim 13. mail 2008 alanud aktiivsusperiood, mis kestis kuni 6. juulini 2009.
3. jaanuaril 2011 paiskus kraatrist kive ja suitsu. 12. jaanuaril kella 21.30 paiku kohaliku aja järgi hakkas kraatrist Valle del Bove suunas voolama ka laavat.
Boriss Pugo

Boriss Karlovitš Pugo (vene Борис Карлович Пуго; 19. veebruar 1937 Kalinin – 22. august 1991 Moskva) oli läti päritolu Nõukogude Liidu poliitik ja riigiametnik. Ta oli Läti Kommunistliku Partei Keskkomitee I sekretär aastatel 1984–1988 ning NSV Liidu siseminister aastatel 1990–1991.
Pugo sündis läti kommunistide perekonnas Kalinini linnas Nõukogude Liidus ning pärast Läti annekteerimist asus koos vanematega elama Lätti. Pugo rääkis vene keelt paremini kui läti keelt.
Ta lõpetas aastal 1960 Riia Polütehnilise Instituudi. Aastal 1963 astus Pugo NLKP-sse. Aastast 1961 oli ta komsomolitööl. Ta oli tehase komsomolikomitee sekretär, hiljem rajoonikomitee teine ja esimene sekretär, Läti LKNÜ KK sektorijuhataja, Läti LKNÜ Keskkomitee esimene sekretär ja ÜLKNÜ Keskkomitee sekretär. 1977. aastal sai ta Läti NSV Ministrite Nõukogu j.a Riikliku Julgeoleku Komitee aseesimeheks, aastatel 1980–1984 oli ta selle esimees.
Pugo sai laiemalt tuntuks vanameelse tegelasena, kes sai Konstantin Tšernenko ajal Läti NSV sisuliseks juhiks ning hiljem osales NSV Liidu siseministrina 1991. aasta augustiputšis. Pärast putšistide lüüasaamist sooritas ta enesetapu.
Ticino jõgi

Ticino (itaalia "Fiume Ticino", saksa "Tessin Fluss") on jõgi Euroopas.
Ta algab Leponti Alpidest Šveitsis 2200 m kõrguselt. Ülemjooksul voolab itta, seejärel lõunasse. Alamjooksul pöördub jõgi läände ja suubub Lago Maggioresse. Järvest väljunud, voolab ta Itaalias lõunasse ja kagusse ning suubub vasakult Posse mõni kilomeeter Pavia linnast allavoolu. Suue asub 50 m üle merepinna, mis teeb jõe languseks umbes 2150 m.
Ticino on 248 km pikk. Tema valgla on 7228 km² suur. Kõrgeim koht valglas on Monte Rosa lähedal olev Grenzgipfel, mis on 4618 m kõrgusel merepinnast. Vooluhulk suudmes on 69 m³/s.
Šveitsis on jõele ehitatud hüdroelektrijaam. Itaalias kasutatakse jõe vett põllumajanduses (siit lähtub suur Cavouri irrigatsioonikanal).
Ticino äärde jäävad Šveitsis Airolo, Bellinzona ja Locarno (Lago Maggiore ääres) linnad; Itaalias Stresa (Lago Maggiore ääres), Vigevano ja Pavia linnad.
Jõe järgi on nime saanud Teise Puunia sõja Ticinuse lahing, milles Hannibal saavutas 218 eKr võidu Scipio üle. Ticino nime kannab ka Šveitsi Ticino kanton.
Don Quarrie

Donald O’Riley Quarrie (ka: Don Quarrie; sündinud 25. veebruaril 1951 Kingstonis) on Jamaica endine kergejõustiklane (100 m ja 200 m jooksja). Olümpiavõitja (1976).
Quarrie valiti Jamaica koondisse 100 m jooksus juba Mehhiko 1968. aasta olümpiamängudele, kuid ta vigastas end treeningul ega saanud võistelda. Järgmisel aastal hakkas ta saama Nebraska ülikoolis stipendiumi, kus ta sai jooksutreeninguid jätkata. 1970. aasta Briti Rahvaste Ühenduse mängudel võitis ta kuldmedali 100 m ja 200 m jooksus ning 4×100 m teatejooksus. Quarrie võitis 100 m ja 200 m jooksu ka järgmisel aastal Pan-Ameerika mängudel. Tema 200 m jooksu käsitsi võetud aeg 19,8 oli tol ajal Tommie Smithi nimel olnud maailmarekordi kordamine.
Quarrie läks Münchenisse 1972. aasta olümpiamängudele ühe suurima soosikuna. Ta võistles 200 m jooksus, kuid vigastas end eeljooksus. 1974. aastal korda ta Rahvaste Ühenduse mängudel Christchurchis oma eelmiste mängude võitu 100 m ja 200 m jooksus ning kordas jälle pikemal distantsil maailmarekordit 19,8. 1976. aastal võistles ta Montréali olümpiamängudel, kus ta 100 m jooksu finaalis ka juhtis, kuid jäi siiski teiseks Hasely Crawfordi järel. 200 m jooksu aga tuli ta ülekaalukalt olümpiavõijaks ajaga 20,22.
1978. aastal võitis ta kolmandat korda Rahvaste Ühenduse mängudel 100 m jooksu, kuid 200 m finaali rikkus ära järjekordne vigastus. 1980. aasta olümpiamängudel Moskvas sai ta 200 m jooksus pronksmedali. Ta osales ka Los Angeleses 1984. aasta olümpiamängudel, kus sai Jamaica meeskonnaga 4x100 m teatejooksus hõbemedali.
Pierre Quinon

Pierre Quinon (20. veebruar 1962 Lyon – 17. august 2011) oli Prantsusmaa kergejõustiklane (teivashüpe). Olümpiavõitja (1984).
Saavutused.
Olümpiamängudel.
1984 olümpiavõitja (5.75)
Euroopa meistrivõistlustel.
1984 hõbemedal sisemeistrivõistlustel (5.75)
Družiina

Družiina (vene keeles "дружина") oli idaslaavlaste hõimuüliku või Vana-Vene vürsti isiklikus teenistuses olev väesalk. 
Družiina algsed funktsioonid olid üliku ihukaitse, vallutatud aladelt andami kogumine ning osavõtt sõjakäikudest sõjaväe tuumikuna. 
Arvatakse, et družiinad said alguse varjaagide vandeühingutest, mis rändasid mööda Vene jõgesid. Arheoloogiliste väljakaevamiste põhjal on arvatud, et družiinad tekkisid hiljemalt 6. või 7. sajandil. Nende teadaolev kirjalik esmamainimine pärineb Aḩmad ibn Faḑlānilt, kes kirjeldab russide ( روس ("Rūs")) matusekombeid ning ütleb, et nende juhi majapidamises oli nelisada sõjameest. Ta mainib, et pealiku surma puhul ohverdati kõige andunumad neist. 
Družiina liikmeid nimetati družinnikuteks. Vana-Venes võisid nad igal ajal lahkuda ühe vürsti juurest ja minna teise juurde. 
Sõjameeste arv družiinas varieerus, jäädes mõnesaja piiresse. 
Sõjakäikude puhul värvati lisaks družiinale sunniviisiliselt mehi juurde. 
Vürst maksis družinnikutele teenistuse eest ja nad said osa sõjasaagist.
11. ja 12. sajandil jagunes družiina kaheks kihiks: vanem družiina ("дружина старшая") ehk "parem družiina" (дружина лепшая) ehk "eesmine družiina" ("дружина передняя") ning noorem družiina ("дружина молодшая"). 
Vanem družiina koosnes "vürsti meestest" (княжие мужи), kellest said lõpuks bojaarid. Nad täitsid kõrgemaid sõjaväelisi ja tsiviilametikohti (possaadnik (asehaldur), vojevood (väeülem)) ning olid vürsti nõuandjateks. 
Noorema družiina liikmed ("отроки, гридни") olid peale sõjaväeteenistuse ka vürsti jooksupoisteks ja ihukaitsjateks. Noorem družiina ei osalenud vürsti nõupidamistel, välja arvatud sõjalistel nõupidamistel, kus osales palju družinnikuid. 
Käsikirjades mainitakse, et vanema družiina liikmetel olid oma isiklikud družiinad. 
Kui vürst suri, päris družiina tema järglane, kellel tavaliselt juba oli oma družiina. See tekitas tavaliselt rivaliteeti: eelmise vürsti družiina apelleeris oma kogemusele, uue vürsti družinnikutel aga oli juhi usaldus. 
Alates 12. sajandist Vladimiri-Suzdali vürstiriigis, hakkasid družinnikud muutuma maavaldajateks. 
Družiinad kadusid 16. sajandil, kui kadusid osastised.
Družinnik

Družinnik oli idaslaavlaste hõimuüliku või Vana-Vene vürsti družiina liige. 
Varakeskaegse družinniku tüüpiline varustus koosnes soomusrüüst, pika tera ning konksuga sõjakirvest, mõõgast, kilbist (näiteks ümarkilp või vapikilp) ja koonilisest kiivrist ("Spangenhelm"). 
Družinnikud moodustasid algselt jalaväe, alles 11. sajandil muutus sagedasemaks ratsavägi.
399 eKr

Aasta 399 enne Kristuse sündi ehk meie ajaarvamist. Vana-Roomas oli see CCCLV aasta "ab urbe condita".
Harry Reynolds

Harry Lee Reynolds Jr. (ka Butch Reynolds; sündinud 8. juunil 1964 Akronis Ohio osariigis) on USA kergejõustiklane (põhidistants 400 m jooks). Ta on olümpiavõitja (1988) ja kolmekordne maailmameister (1987, 1993, 1995).
Saavutused.
Olümpiamängudel.
1988 – olümpiavõitja 4×400 m teatejooksus (2.56,16 MR) ja hõbemedal 400 m jooksus (43,93)
Maailmameistrivõistlustel.
1987 – maailmameister 4 × 400 m teatejooksus (2.57,29) ja pronksmedal 400 m jooksus (44,80)
&lt;br&gt;1993 – maailmameister 4 × 400 m teatejooksus (2.54,29 MR) ja hõbemedal 400 m jooksus (44,13)
&lt;br&gt;1995 – maailmameister 4 × 400 m teatejooksus (2.57,32) ja hõbemedal 400 m jooksus (44,22)
Wizardi saar

Wizardi saar (inglise "Wizard Island") on saar Põhja-Ameerikas Crater Lake'is USA Oregoni osariigis. Pindala umbes 250 ha. Kõrgub umbes 230 meetrit üle järvepinna.